CELEX: 62015TN0357
Language: mt
Date: 2015-07-07 00:00:00
Title: Kawża T-357/15 P: Appell ippreżentat fis-7 ta’ Lulju 2015 minn Maria Luisa Garcia Minguez mid-digriet mogħti fit-28 ta’ April 2015 mit-Tribunal għas-Servizz Pubbliku fil-Kawża F-72/14, Garcia Minguez vs Il-Kummissjoni

24.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 279/49
            
         Appell ippreżentat fis-7 ta’ Lulju 2015 minn Maria Luisa Garcia Minguez mid-digriet mogħti fit-28 ta’ April 2015 mit-Tribunal għas-Servizz Pubbliku fil-Kawża F-72/14, Garcia Minguez vs Il-Kummissjoni
   (Kawża T-357/15 P)
   (2015/C 279/62)
   Lingwa tal-kawża: il-Franċiż
   
      Partijiet
   
   
      Appellanti: Maria Luisa Garcia Minguez (Brussell, il-Belġju) (rappreżentant: L. Ortiz Blanco u Á. Givaja Sanz, avukati)
   
      Parti oħra fil-proċedura: Il-Kummissjoni Ewropea
   
      Talbiet
   
   
               —
            
            
               tannulla d-digriet tat-Tribunal għas-Servizz Pubbliku tal-Unjoni Ewropea tat-28 ta’ April 2015 fil-Kawża F-72/14;
            
         
               —
            
            
               tiddeċiedi l-Kawża F-72/14 u tannulla d-deċiżjoni tal-Kummissjoni li l-appellanti ma tiġix ammessa għall-kompetizzjoni interna COM/3/AD9/13; u
            
         
               —
            
            
               tikkundanna lill-Kummissjoni għall-ispejjeż.
            
         
      Aggravji u argumenti prinċipali
   
   Insostenn tal-appell tagħha, l-appellanti tinvoka tliet aggravji.
   
               1.
            
            
               L-ewwel aggravju bbażat fuq żball ta’ liġi fl-interpretazzjoni tal-kunċetti ta’ “Kummissjoni” u “istituzzjoni” li jinsabu fl-avviż ta’ kompetizzjoni u fl-Artikoli 27 u 29 tar-Regolamenti tal-Persunal. Ir-rikorrenti ssostni li l-Aġenzija Eżekuttiva għall-Edukazzjoni, l-Awdjoviżiv u l-Kultura (EACEA) għandha titqies li tagħmel parti mill-Kummissjoni sabiex jiġu ddeterminati l-persuni eżiġibbli għall-kompetizzjoni interna.
            
         
               2.
            
            
               It-tieni aggravju bbażat fuq żball ta’ liġi fl-interpretazzjoni tal-prinċipji ta’ ugwaljanza fit-trattament u ta’ nondiskriminazzjoni kif ukoll tal-Artikoli 27 u 29 tar-Regolamenti tal-Persunal. L-appellanti ssostni li huwa illegali li l-persunal li jaħdem direttament għal istituzzjoni, inkluż dak ikkollokat ma’ aġenzija eżekuttiva, jiġi ammess għal kompetizzjoni interna filwaqt li, fl-istess ħin, persunal ieħor li jaħdem għall-istess aġenzija jiġi eskluż.
            
         
               3.
            
            
               It-tielet aggravju, invokat sussidjarjament, ibbażat fuq ksur tal-obbligu li tingħata tweġiba għal motiv tar-rikors, fuq nuqqas ta’ motivazzjoni u fuq żball ta’ liġi fl-interpretazzjoni tal-prinċipji ta’ ugwaljanza fit-trattament u ta’ nondiskriminazzjoni kif ukoll tal-atti tal-istituzzjonijiet. L-appellanti ssostni li s-sitwazzjoni partikolari tagħha – hija kienet eżerċitat, bil-kunsens tal-Kummissjoni, funzjonijiet ta’ kap ta’ diviżjoni f’żewġ diviżjonijiet li jidhru fl-organigramma tal-Kummissjoni – tiġġustifika li hija tiġi ammessa għall-kompetizzjoni interna kkonċernata.